CELEX: 62011TN0585
Language: da
Date: 2011-11-10 00:00:00
Title: Sag T-585/11: Sag anlagt den 10. november 2011 — Cheverny Investments mod Kommissionen

28.1.2012   
            
            
               DA
            
            
               Den Europæiske Unions Tidende
            
            
               C 25/60
            
         
      Sag anlagt den 10. november 2011 — Cheverny Investments mod Kommissionen
      (Sag T-585/11)
      (2012/C 25/115)
      Processprog: tysk
      
         Parter
      
      
         Sagsøger: Cheverny Investments Ltd (St. Julians, Republikken Malta) (ved advokat H. Prinz zu Hohenlohe-Langenburg)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse K(2011) 275 af 26. januar 2011 om statsstøtte C 7/10 Fremskrivning af skattemæssige underskud (»Sanierungsklausel«), der er rettet til Forbundsrepublikken Tyskland, annulleres.
               
            
                  —
               
               
                  Subsidiært annulleres Kommissionens afgørelse af 26. januar 2011 om statsstøtte C 7/10, der er rettet til Forbundsrepublikken Tyskland, for så vidt som saneringsklausulen i KStG’s § 8c, stk. 1a, i henhold til fortolkningen af national ret ikke kun vedrører virksomheder, som er overforgældede eller insolvente eller truede af insolvens, men en sanering som omhandlet i KStG’s § 8c, stk. 1a, også gør det muligt for virksomheder, hvor insolvens eller overforgældelse kan undgås, fortsat at kunne fremføre tab i tilfælde af en ændring af aktionærerne, når de yderligere betingelser herfor er opfyldt.
               
            
                  —
               
               
                  Kommissionen tilpligtes at betale sagsøgerens nødvendige omkostninger i henhold til procesreglementets artikel 87, stk. 2, første punktum.
               
            
         Søgsmålsgrunde og væsentligste argumenter
      
      Til støtte for sit søgsmål har sagsøgeren gjort gældende, at Kommissionen ikke har vurderet det støtteretlige indhold af den omstridte saneringsklausul i § 8c, stk. 1a, i den tyske selskabsskattelov (Körperschaftsteuergesetz, herefter »KStG«) rigtigt, og at den har begået en bedømmelsesfejl, i det omfang den
      
                  —
               
               
                  er gået ud fra ud fra, at den omstridte norm kun vedrører virksomheder, der er insolvente eller er truet af insolvens, men ikke også sådanne virksomheder, hvor der kun er fare for insolvens eller overforgældelse
               
            
                  —
               
               
                  anså bestemmelsen for at være selektiv, idet den er gået ud fra, at referencesystemet ikke er KStG, men derimod KStG’s § 8c.
               
            Sagsøgeren har endvidere gjort gældende, at Kommissionen i den anfægtede afgørelse har foretaget et urigtigt skøn, for så vidt som den
      
                  —
               
               
                  ikke har vurderet referencesystemet i lyset af den af Kommissionen selv vedtagne meddelelse om anvendelsen af statsstøttereglerne på foranstaltninger vedrørende direkte beskatning af virksomhederne (EFT 1998 C 384, s. 3) og dens forslag til Rådets direktiv om et fælles konsolideret selskabsskattegrundlag (CCCTB) under hensynstagen til KStG
               
            
                  —
               
               
                  ikke har set, at saneringsklausulen retfærdiggøres af ødelæggelsen af den makroøkonomiske ligevægt i 2009.
               
            Herved har Kommissionen efter sagsøgerens opfattelse tilsidesat artikel 107, stk. 1, TEUF.